**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (ďalej len „návrh zákona“), sa predkladá na rokovanie vlády Slovenskej republiky s týmito rozpormi:

**Kancelária Rady pre rozpočtovú zodpovednosť**

* žiada upraviť navrhované legislatívne znenie alebo doplniť kompenzačné opatrenia (podľa metodiky dohodnutej medzi MFSR/RRZ k limitom výdavkov - vládou schválené zníženie sadzby do II. piliera nemožno považovať za kompenzačné opatrenie) tak, aby došlo k zásadnému zníženiu negatívneho vplyvu na verejné financie,
* vzhľadom na vágne zdôvodnenie potreby zavedenia 13. dôchodku, navrhuje, aby sa predkladateľ vyjadril k tomu, akým spôsobom je zabezpečený princíp efektivity vynakladania verejných zdrojov v prípade predmetného legislatívneho návrhu a
* žiada uviesť problém, na ktorý návrh predmetnej legislatívy reaguje a ktorý má za cieľ riešiť, v súlade s § 7 ods. 2 zákona č. 400/2015 Z. z. o tvorbe právnych predpisov.